b'\n_START_ARTICLE_\nForever Young: Cory Quirino\'s Guide to Beauty & Fitness\n_START_PARAGRAPH_\nAng Forever Young: Cory Quirino\'s Guide to Beauty & Fitness (ISBN 971-27-0528-5) ay isang aklat na sinulat ni Bb. Cory Quirino. Ito ay ang una sa mga sinulat niyang aklat na pinamagatang "Forever Young" na tungkol sa kalusugan at wastong pagkain._NEWLINE_Ang Forever Young: Cory Quirino\'s Guide to Beauty & Fitness ay binubuo ng tatlong kabanata. Ang una: "Discovering the Fountain of Youth" ay tungkol sa pagpapanatili ng kalusugan sa pamamagitan ng wastong pagkain, bitamina at wastong pagtulog._NEWLINE_Ang pangalawang kabanata: "Body Beautiful" ay tumutukoy sa pagbabalik at pagpapabuti ng katawan...lalo na ang balat, mukha, kamay, paa at pati na rin ang mga ngipin. Tinutukoy din ng kabanatang ito ang pag-eehersisyo._NEWLINE_Ang huling kabanata: "The Mind and Body Connection" ay tungkol sa pag-iwas sa pagkabalisa at pag-aalinlangan sa pamamagitan ng wastong pag-iisip.'